Peeter Oja

Peeter Oja (sündinud 2. juulil 1960 Tallinnas) on eesti näitleja, koomik. Ta lõpetas 1978. aastal Tallinna 22. Keskkooli ja 1986. aastal Tallinna Riikliku Konservatooriumi lavakunstikateedri (12. lend). Aastatel 1986–1989 töötas ta Vanemuises. Aastatel 1989–1996 esines Peeter Oja ansambli Kuldne Trio koosseisus, peamiselt lauljana. "Kitsas king" oli Eesti Televisiooni telesaatesari, milles Peeter Oja mängis poiss Villit. Sarjale kirjutasid lugusid Hardi Volmer, Riho Unt ja Villu Kangur. Esitati ka Andrus Vaariku ja Peeter Oja improvisatsioone. Manana Estios Primi-Futu Bändiga esitati lugu "Today I kiss you" (Hardi Volmer, Villu Veski, Olavi Kõrre, Peeter Oja) Improvisatsioonikollektiiv, kes esitas ohtralt absurdihuumorit ja libises korduvalt üle üldtunnustatud moraalipiiride. Viimase poolest on tuntumad sketšid "Seksiabi" ja "Ära ülbitse neeger". Tuntumateks Peeter Oja esitatud tegelasteks Kreisiraadio raadio- ja telesaadetes võib pidada rootsieestlast Alev Strömi ja ülirobustset Kivipallurit. Osales Kreisiraadio koosseisus lauluga "Leto svet" 2008. aasta Eurovisiooni lauluvõistlusel, mis toimus Serbia pealinnas Belgradis. Bläck Rokit oli Peeter Oja ühemehebänd, mille suurema osa lugude tekstid kirjutas ta ise. Eranditeks on "Nikita ja Vitja" ja "Tõutäkk" (sõnade autor Villu Kangur), "Ma pole majaline teie peres" (põhineb Heiti Talviku luuletusel) ning setu rahvalaulu töötlus "Pill oll helle". Muusikaliselt oli tegu suuresti läänemaailma laulude töötlustega, kuid kasutati ka kodumaiste heliloojate loomingut, näiteks Glen Pilvre ("Juustulaul (Ainult sina)", "Ma pole majaline teie peres") ja Priit Pajusaar ("Today I kiss you") Bläck Rokiti tuntuim lugu on "Itimees".[viide?] 1996. aastal ilmus Bläck Rokitil kümne lauluga album (kassetil ja CD-l) "Peeter Oja esitleb: Bläck Rokit – Esimene mees, kes ise lendab vol. 3". "Tondi jutud" on 2002. aastal Kanal 2 eetris olnud vestlussaade, kus Peeter Oja kehastas väljamõeldud tegelast Richard Tonti. Saates algas koostöö Mart Juurega. "Ärapanija" oli Peeter Oja ja Mart Juure telesaatesari, milles lahati nädala sündmusi läbi satiiri ja huumori. Põhisaatejuhte asendasid vahel Andrus Kivirähk, Eino Baskin, Jaan Rekkor ja Liis Lass. Kui Peeter Oja "Ärapanijast" lahkus, asendasid teda Ott Sepp ja Gaute Kivistik. 1988 – "Narva kosk" – Miša Goldin 1993 – "Tallinn pimeduses" – Dmitri 1998 – "Tappev Tartu" – Humphrey 2000 – "Saamueli internet" – hääl 2001 – "Heinaloom" – Rosin 2001 – "Lepatriinude jõulud" – Salvatore (hääl) 2003 – "Vanad ja kobedad saavad jalad alla" – kinnisvaramaakler Kikas 2005 – "Kohtumine tundmatuga" – Tipp 2005 – "Frank ja Wendy" – jutustaja (hääl) 2006 – "Leiutajateküla Lotte" – Adalbert (hääl) 2006 – "Garfield 2" – eestikeelses versioonis Garfield (hääl) 2008 – "Taarka" – Taarka isa 2010 – "Punane elavhõbe" – politseiülemus Buldooser 2012 – "Deemonid" – Miku 2013 – "Elavad pildid" – Hirsch 2020 – "Sipsik" – Mõmmi (hääl) 2021 – "Öölapsed" – Liisi isa 2021 – "Eesti matus" – Tiit 2023 – "Kaka, kevad ja teised" – (hääl) 2000 – "Nota bene! Teatriluulud" – Leo Luht 2010-2012 – "Kälimehed" – Raivo 2018-2019 – ''Lõks'' – Rudolf Leevike 2023 – "Spordiaasta Tähed 2023" – spordireporter 2006. aastal kirjutas Peeter Oja Eesti Päevalehes arvamusloo, millega tekitas ühiskonnas palju lainetust. Tekkis palju vastukaja, teda intervjueeris nii kirjutav press kui ka Kanal 2 jutusaates "Kahvel". 2004 – Oskar Lutsu huumoripreemia 2022 – Parim meesnäitleja filmis Tema isa Enn Oja on koorijuht ja muusikapublitsist. Tal on abikaasa Küllike ja tütar Paola Simona. Peeter Oja on olnud abielus Maret Peep-Ojaga. "Kivirähki ainetel: uues kodumaises animafilmis seikleb kakajunn". Postimees. 21. detsember 2022. Vaadatud 21. detsembril 2022. Vatter, Rasmus (29.12.2023). "BLOGI JA FOTOD | Eesti aasta naissportlane on Eneli Jefimova ja meessportlane Karel Tilga!". Delfi Sport. Vaadatud 29. detsembril 2023. http://www.postimees.ee/2575108/peeter-oja-ennustab-raigeid-tapatalguid "EFTA võitjad 2022". Peeter Oja raamatukogude e-kataloogis ESTER Personaalia raamatukogude e-kataloogis ESTER Peeter Oja Eesti artiklite andmebaasis ISE Personaalia Eesti artiklite andmebaasis ISE Peeter Oja Eesti filmi andmebaasis Peeter Oja andmekogus IMDb (inglise) Peeter Oja – surelik kodanik, mitte veel president Intervjuu "Arteris", 23.09.2006 Kreisiraadio: Peeter Oja loeb unejuttu hüäänipoiss Matist